Sarah Palinová

Sarah Louise Palinová (rodená Heath, * 11. februára 1964, Sandpoint, Idaho) je americká republikánska politička, od roku 2006 do roku 2009 guvernérka štátu Aljaška. John McCain, republikánsky kandidát na prezidenta Spojených štátov, ju 29. augusta 2008 oficiálne predstavil ako svoju kandidátku do úradu viceprezidentky Spojených štátov.

Bola prvou ženou a najmladšou osobou na guvernérskom poste v Aljaške a prvou republikánskou kandidátkou na viceprezidentkuProfil. V prípade zvolenia by sa stala prvou ženou vo viceprezidentskej funkcii v Spojených štátoch.

 Troopergate – zneužitie politickej moci 
Sarah Palinová vo funkcii guvernérky prepustila 11. júla 2008 Waltera Monegana, šéfa verejnej bezpečnosti Aljašky. Ten tvrdil, že o miesto prišiel, pretože odmietol prepustiť policajta Mika Wootena, ktorý sa rozvádzal s guvernérkinou sestrou Molly McCannovou.

Aljašský parlament k tomuto prípadu nazvanému „Troopergate“ zriadil vyšetrovaciu komisiu. Vyšetrovanie sa pokúsila zastaviť skupina republikánskych poslancov po tom, čo sa Palinová stala kandidátkou na viceprezidentku USA, ale najvyšší súd štátu Aljaška 9. októbra 2008 príslušnú žiadosť zamietol. Aljašský najvyšší súd odmietol zastaviť vyšetrovanie Palinovej - ihned.cz, česky

Vyšetrovatelia parlamentnej komisie dospeli k údajnému záveru, že „guvernérka Sarah Palinová zneužila svoju moc a porušila tak etický kódex týkajúci sa výkonnej moci Aljašky"  Palinová vo funkcii guvernérky Aljašky zneužila svoju politickú moc - ceskatelevize.cz, česky. Vyšetrovanie aljašského disciplinárneho výboru, ktorý Palinová požiadala o preskúmaní prípadu, však malo úplne opačný výsledok : „Neexistuje žiadna pravdepodobná príčina domnievať sa, že guvernérka alebo niektorý iný štátny úradník porušili v súvislosti s touto záležitosťou aljašský etický kódex.Palinová svoju funkciu nezneužila, tvrdí druhé vyšetrovanie - novinky.cz, česky''"

 Referencie 

 Iné projekty 

Kategória:Osobnosti z Idaha
Kategória:Političky USA
Kategória:Členovia Republikánskej strany (USA)
Kategória:Guvernéri Aljašky
Kategória:Kandidáti Republikánskej strany na viceprezidenta USA